Diari Oficial de la Generalitat Valenciana


Sumari del DOGV 6039, del 19-06-2009 (2009/7096)

RESOLUCIÓ de 4 de juny de 2009, del director general de Justícia i Menor de la Conselleria de Justícia i Administracions Públiques, per la que es resol inscriure la modificació dels Estatuts del Col·legi Oficial d'Enginyers Tècnics Industrials de València i es disposa la seua publicació en el Diari Oficial de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6039

Data del DOGV
:   19-06-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/7096


Data del document
:   04-06-2009

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * València
    * reglament intern
    * col·legi professional
    * enginyer

RESOLUCIÓ de 4 de juny de 2009, del director general de Justícia i Menor de la Conselleria de Justícia i Administracions Públiques, per la que es resol inscriure la modificació dels Estatuts del Col·legi Oficial d'Enginyers Tècnics Industrials de València i es disposa la seua publicació en el Diari Oficial de la Comunitat Valenciana. [2009/7096]  
Vist l'expedient de modificació estatutària instruït a instància del Col·legi Oficial d'Enginyers Tècnics Industrials de València, inscrit amb el número 15 en la Secció Primera del Registre de Col·legis Professionals i de Consells Valencians de Col·legis Professionals de la Comunitat Valenciana, en el que se sol·licita la inscripció de la modificació dels seus Estatuts en el dit Registre, atenent als següents  
Fets  
Primer. Els Estatuts del Col·legi Oficial d'Enginyers Tècnics Industrials de València van ser inscrits en el Registre de Col·legis Professionals i de Consells Valencians de Col·legis Professionals de la Comunitat Valenciana per Resolució de 16 de gener de 2002, de la secretària general de la Conselleria de Justícia i Administracions Públiques (DOCV núm. 4.188, de 16.02.2002).  
Segon. En data 2 de gener de 2009, Francisco Garzón Cuevas, degà del Col·legi Oficial d'Enginyers Tècnics Industrials de València, va presentar sol·licitud d'inscripció de la modificació dels Estatuts del mateix en l'esmentat Registre, en compliment del que preveu l'article 11 de la Llei 6/1997, de 4 de desembre, de Consells i Col·legis Professionals de la Comunitat Valenciana.  
Tercer. Les modificacions al text dels Estatuts del Col·legi Oficial d'Enginyers Tècnics Industrials de València van ser aprovades per la seua Junta General, en sessió extraordinària celebrada el 4 de desembre de 2008, segons certificació lliurada el dia 30 de desembre de 2008 pel secretari del Col·legi Juan Camarasa Toth, amb el vistiplau del degà.  
Quart. La modificació estatutària la inscripció de la qual se sol·licita es refereix a:  
1. Modificació de l'article 10.5 dels Estatuts passant a tindre la redacció següent: «Quan la convocatòria tracte de la modificació dels Estatuts del Col·legi, del Reglament de Règim Interior, del seu Codi Deontològic o del seu Reglament General d'Eleccions, la convocatòria haurà de realitzar-se amb una antelació d'amens un mes, i haurà de remetre's esta amb la proposta de modificació de la Junta de Govern de qualsevol de les normes del Col·legi anteriorment citades».  
2. Modificació del paràgraf primer de l'article 13.1.d) dels Estatuts del Col·legi Oficial d'Enginyers Tècnics Industrials de València passant a tindre la següent redacció «El mandat dels membres de la Junta de Govern serà de quatre anys permetent-se la reelecció».  
3. Supressió de l'apartat 3) de l'article 14.   
Quint. Amb data 7 d'abril de 2009 pel Servici d'Entitats Jurídiques de la Conselleria de Justícia i Administracions Públiques es va remetre ofici d'esmena perquè s'aclarira si la modificació se circumscrivia únicament i exclusivament als articles esmentats o si al contrari era major atès que s'havia constatat una discordança entre els Estatuts inscrits en el Registre i els aportats pel Col·legi.  
Sext. Amb data 27 d'abril de 2009, Adolfo Almenar Pérez, en nom i representació del Col·legi Oficial d'Enginyers Tècnics Industrials de València va ratificar que la modificació estatutària se circumscrivia als esmentats articles 10.5, 13.1 d) i 14.3 dels Estatuts.   
Fonaments de dret  
Primer. La modificació estatutària respecta totes les determinacions exigides per l'article 10 de la Llei 6/1997, de 4 de desembre, de Consells i Col·legis Professionals de la Comunitat Valenciana.  
Segon. La dita modificació ha sigut aprovada amb els requisits i formalitats previstos en el dit article i en els propis Estatuts del Col·legi.  
Tercer. L'expedient ha sigut tramitat pel Servici d'Entitats Jurídiques, adscrit a la Direcció General de Justícia i Menor de la Conselleria de Justícia i Administracions Públiques, competent per així disposar-ho l'article 6.1 de l'esmentada Llei 6/1997, tenint en compte allò que s'ha previst per la Disposició Final del Decret 4/2002, de 8 de gener, en virtut de les atribucions que té conferides pel Decret 92/2007, de 6 de juliol, del Consell, pel que s'estableix l'estructura orgànica bàsica de la Presidència i de les conselleries de la Generalitat, i pel Decret 122/2007, de 27 de juliol, del Consell, pel que s'aprova el Reglament Orgànic i Funcional de la Conselleria de Justícia i Administracions Públiques.  
Vistos l'article 36 de la Constitució Espanyola i l'article 49.122ª de l'Estatut d'Autonomia de la Comunitat Valenciana; la Llei 2/1974, de 13 de febrer, de Col·legis Professionals, amb les seues modificacions posteriors, en els seus preceptes bàsics; la Llei 6/1997, de 4 de desembre, de la Generalitat Valenciana, de Consells i Col·legis Professionals de la Comunitat Valenciana; el Decret 4/2002, de 8 de gener, del Govern Valencià, pel que s'aprova el Reglament de desplegament d'esta última; i la resta de disposicions complementàries de pertinent aplicació, es dicta la següent resolució:  
1. Inscriure la modificació dels articles 10.5, 13.1.d) i 14.3 dels Estatuts del Col·legi Oficial d'Enginyers Tècnics Industrials de València en el Registre de Col·legis Professionals i de Consells Valencians de Col·legis Professionals de la Comunitat Valenciana en els termes esmentats.  
2. Publicar la present resolució en el Diari Oficial de la Comunitat Valenciana.  
Contra la present resolució que posa fi a la via administrativa, es podrà interposar, potestativament, recurs de reposició davant del mateix òrgan que hi ha dictat l'acte, en el termini d'un mes comptat des de l'endemà de la seua notificació, o bé, recurs contenciós administratiu davant de la Sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua notificació. Tot això de conformitat amb el que estableixen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, i en els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciós Administrativa, sense perjuí de s'utilitze qualsevol altra via que es considere oportuna.  
València, 4 de juny de 2009.- El director general de Justícia i Menor: Antonio Gastaldi Mateo.